CELEX: 62018CN0590
Language: ro
Date: 2018-09-20 00:00:00
Title: Cauza C-590/18 P: Recurs introdus la 20 septembrie 2018 de Fujikura Ltd împotriva Hotărârii Tribunalului (Camera a opta) din 12 iulie 2018 în cauza T-451/14, Fujikura/Comisia

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/21
            
         
      Recurs introdus la 20 septembrie 2018 de Fujikura Ltd împotriva Hotărârii Tribunalului (Camera a opta) din 12 iulie 2018 în cauza T-451/14, Fujikura/Comisia
      (Cauza C-590/18 P)
      (2018/C 427/29)
      Limba de procedură: engleza
      
         Părțile
      
      
         Recurentă: Fujikura Ltd (reprezentant: L. Gyselen, avocat)
      
         Celelalte părți din procedură: Comisia Europeană, Viscas Corp.
      
         Concluziile recurentei
      
      Recurenta solicită Curții:
      
                  —
               
               
                  anularea hotărârii Tribunalului în măsura în care admite motivul întemeiat pe încălcarea principiilor proporționalității și egalității de tratament în ceea ce privește calcularea cuantumului amenzii aplicate recurentei;
               
            
                  —
               
               
                  soluționarea în mod definitiv a litigiului în conformitate cu articolul 61 primul paragraf din Statutul Curții:
                  
                              —
                           
                           
                              prin anularea articolului 2 litera (o) din Decizia Comisiei din 2 aprilie 2014 (1) prin care recurentei i s-a aplicat o amendă de 8 152 000 de euro; și
                           
                        
                              —
                           
                           
                              prin reducerea amenzii cu 44 % la 4 562 120 de euro;
                           
                        
            
                  —
               
               
                  obligarea Comisiei la plata cheltuielilor de judecată
               
            
         Motivele și principalele argumente
      
      Tribunalul a săvârșit o eroare de drept prin validarea abordării Comisiei de aplicare a punctului 18 din Orientări (2) ca și cum încălcarea în ansamblu privea numai „partea internațională” și nu avea și o parte „intra-SEE” în care erau implicați numai furnizori europeni.
      În consecință, Comisia a stabilit valori teoretice ale vânzărilor pentru participanții la înțelegere într-o modalitate în care a subevaluat rolul furnizorilor europeni și a supraevaluat rolul furnizorilor asiatici la încălcare, inclusiv al Fujikura.
      
         (1)  Decizia Comisiei din 2 aprilie 2014 referitoare la o procedură inițiată în temeiul articolului 101 din Tratatul privind funcționarea Uniunii Europene și al articolului 53 din Acordul privind SEE (Cazul AT.39610 – Cabluri de energie) [notificată cu numărul C(2014) 2139 final] (JO 2014, C 319, p. 10).
      
         (2)  Orientări privind calcularea amenzilor aplicate în temeiul articolului 23 alineatul (2) litera (a) din Regulamentul nr. 1/2003 (JO 2006 C 210, p. 2, Ediție specială, 08/vol. 4, p. 264).